Sabinet | Volume 109, Issue 3194
Issue 3194, 2006 Die Kerkblad - Volume 109,
Issue 3194, 2006 Navigate this Journal About Current issue Previous issues Submit a paper Contact the editor Volumes & issues
Kerkhuis Hanna Hopkins : van oraloor
Huis Hanna Hopkins is &apos;n projek van die NGK se Maatskaplike Dienste in Wes- en Suid-Kaap. Hierdie kerkhuis is geleë in Trillstraat 49, Observatory, Kaapstad. Hierdie kerkhuis bied bekostigbare verblyf vir pasiënte en families wat &apos;n hospitaal, spesialis of mediese dokter in Kaapstad moet kom sien. Die ruim en gesellige sit/eet/TV-kamer sal jou sommer laat tuis voel. Akkommodasie bestaan uit tien enkel-, dubbel- en familieslaapkamers met vyf gemeenskaplike bad- en stortvertrekke. Daar is ook &apos;n goed toegeruste kombuis, onderdak-braaifasiliteite en wassery. Linne, messegoed en breekgoed word verskaf.
Malawiese Raad van Kerke pleit vir &apos;n wet teen prostitusie : van oraloor
Blantyre, Malawi, 30 October (ENI) - Malawi se Raad van Kerke en &apos;n multi-geloofsgroep, die Public Affairs Committee (PAC), versoek tans die regering om &apos;n wet wat prostitusie verbied in te stel - prostitusie wat die verspreiding van MIV en vigs in die land bevorder. Malawi is &apos;n sub-Sahara Afrikaland wat swaar geaffekteer is deur MIV/ vigs. Die land se National AIDS Commission rapporteer dat 14.1% van die bevolking in die 15-49 ouderdomsgroep MIV/vigs onder lede het.
Die Bybel op selfoon - &apos;n eerste vir Suid-Afrika : van oraloor
Stel jou die volgende scenario in die erediens voor: Die predikant sê: "Volg asseblief vandag se Skriflesing op u selfoon." Vergesog? Dit is nie langer die geval nie. Die Bybelgenootskap van Suid-Afrika en Christian Mobile kondig aan dat sedert 20 September 2006 Suid- Afrikaners die eerste in die wêreld sal wees om &apos;n volledige Bybel deur middel van SMS op hulle selfone te kan aflaai.
Versoek aan ondersteuners van Radiokansel : van oraloor
Radiokansel het al in die verlede verskeie kere probeer om &apos;n lisensie te bekom, sonder sukses. Die rede is eenvoudig dat toe die Uitsaaiwetgewing in 1994 geskryf is, is van ons vergeet en het wetgewing nie voorsiening gemaak vir &apos;n kategorie radiostasie soos Radiokansel nie.
Filadelfia Opleidingsentrum : van oraloor
Die Filadelfia Opleidingsentrum in Bloemfontein het in 2005 &apos;n samewerkingooreenkoms met die Fakulteit Teologie van die Noordwes Universiteit gesluit oor die erkenning van hulle diploma met die oog op inskrywing vir die BTh-graad in Pastorale Berading en ander vlakke van samewerking. Daar is tans 250 studente ingeskryf vir die Sertifikaaten Diplomakursusse, en daar is reeds &apos;n groot getal aansoeke vir 2007. Benewens die kursusse wat Filadelfia aanbied, doen hulle ook Bybelse berading by hulle hoofsentrum in Langenhovenpark, Bloemfontein.
Stigting van die Geref. Kerk Agulhas : van oraloor
Die Kerkblad 109, pp 46 –47 (2006)
Op 15 Oktober 2006 het die drie Agulhas-wyke van Strand &apos;n selfstandige gemeente geword met die naam Gereformeerde Kerk Agulhas. Dit was &apos;n besondere voorreg om getuie te wees van die geboorte van die mees suidelike Gereformeerde gemeente in Afrika. Die grense van die Gereformeerde Kerk Augulhas strek vanaf Gansbaai na Riviersonderend, Swellendam, Bredasdorp, Waenshuiskrans, Struisbaai en Agulhas. Lidmate op Gansbaai sou ook by Hermanus kon inskakel en dié op Swellendam by Worcester.
Venda Hervormingsdiens : van oraloor
Op Sondag 29 Oktober 2006 het tien Gereformeerde Kerke van Sinode Soutpansberg die stadion van die Universiteit van Venda volgepak om die Hervorming te herdenk. Ds. Albert Mutavhatsindi van die Gereformeerde Kerk De Hoop het die erediens gelei. In sy preek uit Kolossense 1:24-2:15 het hy aangedui dat kerkleiers en lidmate bereid moet wees om vir die waarheid te ly soos dit ook die geval met die Hervormers was. Dit is ons taak om ten spyte van lyding God se Woord ten volle bekend te maak.
Calvyn, Emden en die wêreld : van oraloor
Dit was &apos;n uitsonderlike byeenkoms aan die einde van Augustus vanjaar. Oor die 100 Calvynnavorsers vanoor die hele wêreld het dit bygewoon. Vyf kontinente was verteenwoordig, daaronder ook Afrika, met prof. RM (Dolf) Britz (Bloemfontein), ds. Eric Kayayan (Pretoria) en dr. Victor d&apos;Assonville (Colesberg/Philipstown) vanuit Suid-Afrika. Die geleentheid was die negende Internasionale Calvynnavorsingskongres - &apos;n kongres wat elke vier jaar iewers in die wêreld plaasvind, dié keer vir die eerste maal in Duitsland.
Okahandja dien die HERE met blydskap! : van oraloor
Die Kerkblad 109, pp 49 –51 (2006)
In Psalm 100 sing die gemeente as hulle na die tempel toe gaan vir die erediens. Hulle staan reeds voor die oop tempelpoorte/ deure. En deur hierdie poorte sien hulle die rokende altaar - die altaar wat wys dat God in genade hulle sondes vergewe het. Hier by die tempel beleef hulle die teenwoordigheid van God. Hy het gesê dat Hy die tempel sy woning sal maak. Om in die teenwoordigheid van die heilige God te wees, bring blydskap. Dan sing hulle.
Liewe Johanna, Soos jy weet, het my bedieningspad my op verskillende terreine gebring. Daarvoor bly ek altyd dankbaar, want ek dink dit het my insigte in verskeie sake gegee. So het my tyd in die Bosveld my ook nader aan jag gebring. Dit was seker maar altyd in my bloed, maar met al die uitnodigings daardie tyd, kon dit nie anders as dat daar &apos;n geweer gekoop moes word en uitnodigings aanvaar word nie.